รัฐบาลไทย-ข่าวทำเนียบรัฐบาล-สำนักงานสลากฯ เน้น สลากงวดวันที่ 1 เมษายน 2563 ซื้อแล้วเก็บไว้ตรวจรางวัลวันที่ 2 พฤษภาคม 2563
วันพฤหัสบดีที่ 26 มีนาคม 2563
สํานักงานสลากฯ เน้น สลากงวดวันที่ 1 เมษายน 2563 ซื้อแล้วเก็บไว้ตรวจรางวัลวันที่ 2 พฤษภาคม 2563
การเปลี่ยนแปลงวันออกรางวัลของสลากงวดวันที่ 1 เมษายน 2563 เป็นวันที่ 2 พฤษภาคม 2563 ว่า เนื่องจากในขณะนี้ประเทศไทยอยู่ในสถานการณ์ควบคุมการแพร่ระบาดของโรคติดเชื้อ Covid - 19 การเปลี่ยนแปลงในครั้งนี้ จึงเป็นการเปลี่ยนแปล เพื่อสนับสนุนนโยบายของรัฐบาล
นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยเกี่ยวกับการเปลี่ยนแปลงวันออกรางวัลของสลากงวดวันที่ 1 เมษายน 2563 เป็นวันที่ 2 พฤษภาคม 2563 ว่า เนื่องจากในขณะนี้ประเทศไทยอยู่ในสถานการณ์ควบคุมการแพร่ระบาดของโรคติดเชื้อ Covid - 19 การเปลี่ยนแปลงวันออกรางวัลในครั้งนี้ จึงเป็นการเปลี่ยนแปลง เพื่อสนับสนุนนโยบายของรัฐบาล เพราะถ้าสํานักงานฯ กําหนดให้ออกรางวัลปกติในงวดวันที่ 1 เมษายน 2563 ผู้จําหน่ายสลากจะต้องหาวิธีจําหน่ายสลากให้หมดก่อนวันออกรางวัล ซึ่งจะทําให้เกิดการเคลื่อนที่ ในการจําหน่ายสลากทั้งผู้ซื้อและผู้ขายให้ทันก่อนออกรางวัล เป็นช่วงที่ทําให้เกิดการพบปะพูดคุย ซึ่งมีความเสี่ยงต่อการแพร่กระจายของโรค Covid - 19
นายธนวรรธน์ กล่าวต่อไปอีกว่า ท่านใดกําลังจะซื้อ หรือผู้ขายที่กําลังจําหน่ายสลากกินแบ่งรัฐบาล งวดประจําวันที่ 1 เมษายน 2563 ขณะนี้ ท่านสามารถเลื่อนการซื้อ หรือการจําหน่ายไปอยู่ในช่วงปลายเดือนเมษายนได้ เพื่อช่วยชะลอและลดความเสี่ยงในการแพร่หรือติดเชื้อ Covid - 19 ส่วนท่านที่ซื้อสลากงวดประจําวันที่ 1 เมษายน ไว้แล้ว ให้เก็บสลากไว้รอตรวจผลรางวัลในงวดวันที่ 2 พฤษภาคม 2563 หากถูกรางวัลก็สามารถนําสลากไปขึ้นเงินรางวัลได้ หลังจากนั้นเมื่อสถานการณ์การแพร่ระบาดของโรคติดเชื้อ Covid - 19 คลี่คลายลง ก็จะสามารถออกรางวัลได้ตามปกติ
ทั้งนี้ เพื่อไม่ให้การดําเนินกิจการของสํานักงานเกิดการหยุดชะงัก คณะกรรมการสลากกินแบ่งรัฐบาลได้มีมติให้สํานักงาน ศึกษาการจําหน่ายสลากแบบออนไลน์ โดยให้ผู้แทนจําหน่ายในปัจจุบันเข้ามามีส่วนร่วมในการจําหน่ายสลากออนไลน์ด้วย หากสถานการณ์การแพร่ระบาดของโรคเป็นไปตามปกติ สํานักงานจะจําหน่ายสลากแบบใบเช่นเดิม แต่หากสถานการณ์ยังไม่ปกติสํานักงานอาจต้องเปลี่ยนวิธีการจําหน่าย ในส่วนของผู้จําหน่ายขอให้คลายความกังวลใจเพราะขณะนี้คณะกรรมการสลากกําลังพิจารณาการขยายอายุสัญญาให้กับตัวแทนจําหน่าย เนื่องจากสํานักงานได้มีมาตรการให้หยุดจําหน่ายสลาก 1 เดือน ก็อาจจะพิจารณาให้มีการขยายอายุสัญญาต่อไปอีก 1 เดือน เพื่อบรรเทาความเดือดร้อนจากสถานการณ์ดังกล่าวด้วย
โฆษกคณะกรรมการสลากกินแบ่งรัฐบาล กล่าวถึงผู้จําหน่ายที่จองสลากในงวด 16 เมษายน 2563 ไปแล้วว่า สํานักงานจะดําเนินการโอนเงินคืนทั้งหมดผ่านระบบของธนาคารกรุงไทยโดยเร็วที่สุด อย่างไรก็ตาม ในช่วงที่ว่างจากการจําหน่ายสลาก อาจจะได้รับผลกระทบ แต่ก็ขอความร่วมมือเป็นระยะเวลา 1 เดือน เพื่อแก้ไขปัญหาประเทศและฝ่าฟันวิกฤตินี้ไปด้วยกัน ซึ่งทางคณะกรรมการก็จะเร่งพิจารณาในส่วนของช่องทางการจําหน่ายสลากในระบบออนไลน์เพื่อแก้ไขปัญหาที่เกิดขึ้นในช่วงวิกฤตินี้ หากมีมติอย่างไรจะรีบประชาสัมพันธ์ให้ทราบต่อไป ทั้งนี้ รูปแบบการจําหน่ายที่จะดําเนินการผ่านช่องทางออนไลน์ ไม่ใช่การจําหน่ายสลากในรูปแบบใหม่ เป็นเพียงช่องทางการจําหน่ายผลิตภัณฑ์เดิมในสถานการณ์วิกฤติเท่านั้น ซึ่งจะเป็นการเยียวยาและบรรเทาความเดือดร้อนของผู้จําหน่ายและผู้ซื้อสลากด้วย
สําหรับรูปแบบการออกรางวัล ในงวดประจําวันที่ 2 พฤษภาคม 2563 นั้น จะดําเนินการตามขั้นตอนปกติ แต่จะต้องสอดคล้องกับสถานการณ์และเป็นไปตามที่กระทรวงสาธารณสุขแนะนําในช่วงสถานการณ์ยังไม่คลี่คลาย เบื้องต้นคือการจัดรูปแบบ Social distancing จะใช้ห้องออกรางวัลในระบบปิด มีการเว้นระยะห่าง มีกรรมการผู้เป็นสักขีพยานและเจ้าหน้าที่ในจํานวนที่เหมาะสมตามความจําเป็น และเป็นไปตามมาตรฐาน ISO9001:2015 มีการถ่ายทอดสดทุกขั้นตอน แต่หากสถานการณ์ในช่วงนั้นมีความรุนแรงมากขึ้น จนไม่สามารถจําหน่ายสลากหรือดําเนินการออกรางวัลได้ คณะกรรมการก็จะพิจารณาเลื่อนการออกรางวัลต่อไป ซึ่งจะต้องประเมินตามสถานการณ์ที่เกิดขึ้นเป็นปัจจุบันด้วย โฆษกคณะกรรมการสลากกินแบ่งรัฐบาล กล่าวในที่สุด